2 Days & 1 Night

***2 Days & 1 Night*** (; juga dikenali ***1 Night 2 Days***; disingkatkan sebagai ***1N2D***) adalah sebuah rancangan hiburan Korea Selatan yang bersiaran di KBS2 bermula 5 Ogos 2007. *1 Night 2 Days* adalah satu daripada dua segmen (segmen pertama adalah *[[The Return of Superman (TV series)|The Return of Superman]]*) dalam slot *[[Happy Sunday]]*, bersiaran pada 6:25 petang KST sekali seminggu. Episod-episod yang mempunyai sarikata Bahasa Inggeris disiarkan melalui saluran KBS World, saluran khas Bahasa Inggeris untuk penonton antarabangsa dan juga dimuat naik secara mingguan melalui saluran YouTube rasmi stesen TV KBS. Barisan semasa ahli utama adalah Kim Jong-min, Cha Tae-hyun, Kim Joon-ho, Defconn, Yoon Shi-yoon, dan Jung Joon-young. Motto rancangan ini adalah "Realiti Hiburan Jalanan Yang Liar". Konsep utama rancangan ini adalah untuk memperkenalkan pelbagai lokasi menarik di Korea Selatan yang penonton boleh lawati. Penggambaran pengembaraan baru dilakukan 2 minggu sebelum disiarkan di KBS2.

*1 Night 2 Days* telah meraih populariti dan tontonan yang tinggi. Bersama dengan *[[The Return of Superman (TV series)|The Return of Superman]]*, musim ketiga rancangan tersebut telah membantu memulihkan dan mengekalkan kadar tontonan slot KBS2 *[[Happy Sunday]]*, mengalahkan saingan-saingan lain dari stesen-stesen TV lain.  Siri ini juga disiarkan di platform penstriman Viu.

## Sinopsis
Walaupun setiap musim berlaku pertukaran ahli, *1 Night 2 Days* telah mengekalkan format rancangannya. Ahli-ahli akan memulakan pelbagai perjalanan di seluruh Korea Selatan, termasuk pulau-pulau di sekitarnya. Semasa perjalanan tersebut, ahli - ahli akan melakukan pelbagai misi pada waktu makan atau pada suatu waktu pada hari tersebut untuk mendapatkan ganjaran (contoh: makan tengahari dengan menu terkenal di wilayah atau negeri tersebut) dan unutk mengelakkan hukuman (contoh: terjun ke dalam air). Ahli - ahli undangan boleh diundang bukan sahaja melalui pasukan produksi, tetapi oleh ahli - ahli tetap jika mereka menepati konsep pada hari rakaman (contoh: ep 396-399).

## Sejarah
Sebelum *1 Night 2 Days* mula ditayangkan, slot tersebut bermula dengan rancangan hiburan *Are You Ready* yang menampilkan kebanyakan ahli asal *1 Night 2 Days* — Kang Ho-dong, Lee Soo-geun, Kim Jong-min, dan Eun Jiwon. *Are You Ready* telah ditamatkan kerana kadar tontonan yang rendah dan digantikan dengan *1 Night 2 Days* selepas 12 episod.

Pelakon dan penyanyi Lee Ji-hoon telah ditawarkan untuk menyertai *1 Night 2 Days* tetapi menolak kerana terlibat dengan drama *[[New Heart (TV series)|New Heart]]* terbitan MBC.

*1 Night 2 Days* memulakan siaran dengan barisan ahli tetap Kang Ho-dong, Lee Soo-geun, Kim Jong-min, Eun Jiwon, Noh Hong-chul, Ji Sang-ryul, dan Sanggeun maskot rasmi berupa seekor anjing pada 5 Ogos 2007.

Kemudian, rancangan ini mengalami beberapa pertukaran ahli tetap:

* 16 September 2007: episode akhir Ji Sang-ryul
* 28 Oktober 2007: Kim C menyertai
* 4 November 2007: episode akhir Noh Hong-chul
* 11 November 2007: Lee Seung-gi menyertai
* 2 Disember 2007: Kim Jong-min meninggalkan rancangan kerana mandatory military service
* 9 Disember 2007: MC Mong menyertai
* 27 Disember 2009: Kim Jong-min menyertai semula
* 6 Jun 2010: episod akhir Kim C
* 19 September 2010: episode akhir MC Mong
* 6 Mac 2011: Uhm Tae-woong menyertai
* 25 September 2011: episod akhir Kang Ho-dong
* 26 Februari 2012: episod akhir 1 Night 2 Days Musim 1 (episod akhir Lee Seung-gi dan Eun Jiwon)
* 4 Mac 2012: episode pertama 1 Night 2 Days Musim 2 (episod pertama Kim Seung-woo, Cha Tae-hyun, Sung Si-kyung, dan Joo Won)
* Mac 2013: episod akhir Kim Seung-woo dan Yoo Hae-jin menyertai
* 27 Oktober 2013: episod akhir Joo Won
* 24 November 2013: episod akhir 1 Night 2 Days Musim 2 (episod akhir Lee Soo-geun, Uhm Tae-woong, Sung Si-kyung dan Yoo Hae-jin)
* 1 Disember 2013: episod pertama 1 Night 2 Days Musim 3 (episod pertama Kim Joo-hyuk, Kim Joon-ho, Defconn, dan Jung Joon-young)
* 6 Disember 2015: episod akhir Kim Joo-hyuk
* 1 Mei 2016: Yoon Shi-yoon menyertai
* 9 Oktober 2016: Jung Joon-young buat sementara meninggalkan rancangan
* 15 Januari 2017: Jung Joon-young kembali
* 30 Disember 2018: Lee Yong-jin menyertai sebagai pelatih
* 12 Mac 2019: Jung Joon-young dikeluarkan dari barisan pengacara
*17 Mac 2019: Cha Tae-hyun menarik diri dari semua program yang beliau terlibat.
*17 Mac 2019: Kim Joon-ho mengumumkan penarikan beliau dari semua program yang beliau terlibat.

Episod akhir untuk Musim 1 disiarkan pada 26 Februari 2012.

Musim 2 ditayangkan pada 4 Mac 2012 dengan Lee Soo-geun, Kim Jong-min, and Uhm Tae-woong sebagai ahli asal, dengan penambahan ahli baru Kim Seung-woo, Cha Tae-hyun, Sung Si-kyung, dan Joo Won. Kim Seung-woo meninggalkan rancangan pada Mac 2013 untuk menumpukan kembali pada bidang lakonan. Beliau digantikan dengan pelakon Yoo Hae-jin.
 
Pada 24 November 2013, 1 Night 2 Days Musim 2 dengan rasminya telah tamat dengan ucapan selamat tinggal terakhir oleh barisan ahli tetap pada waktu itu. Mirip kepada pengenalan pembukaan rasmi di mana barisan ahli berkumpul untuk memperkenalkan episod, ia adalah bersesuaian untuk barisan ahli untuk melakukan perkara yang sama untuk mengucapkan selamat tinggal terakhir kepada penonton.

Musim Ke-3 rancangan *1 Night 2 Days* mula bersiaran pada 1 Disember 2013, dengan ahli asal Cha Tae-hyun dan Kim Jong-min, disertai ahli baru Kim Joon-ho, Kim Joo-hyuk, Jung Joon-young, dan Defconn. Sehingga 22 November 2015, Kim Joo-hyuk meninggalkan rancangan ini pada ulangtahun kedua musim ketiga *1 Night 2 Days*, ketika beliau merakamkan episod terakhir beliau pada 20 dan 21 November. Khabar angin mengatakan bahawa Yoon Shi-yoon akan menyertai rancangan tersebut dan secara rasminya menjadi ahli pada April 2016.

Pada 29 September 2016, Jung Joon-young meninggalkan rancangan ini kerana skandal (tentang "kesalahan seksual" yang dituduh oleh bekas kekasih beliau, yang kemudiannya telah ditarik balik), tetapi pada 7 Januari 2017, seorang kakitangan produksi mengesahkan yang Joon-young akan kembali, kerana telah selesai rakaman pada hari sebelumnya (yang disiarkan pada 15 Januari).

Pada 2018, rancangan ini telah mendapat Penghargaan Presiden dari Kementerian Kebudayaan, Sukan dan Pelancongan Korea Selatan diatas usaha rancangan ini mempromosikan pelancongan sejak 2007.

Pda 12 Mac 2019 Jung Joon-Young telah dikeluarkan dari barisan pengacara buat selama-lamanya oleh pasukan produksi kerana penglibatan beliau dalam kes Burning Sun scandal tentang rakaman seks yang tidak mendapat persetujuan dan penyebaran video-video haram tersebut. Ini menyebabkan pihak KBS membuat pengumuman pada 15 Mac yang mereka akan menghentikan segala produksi, rakaman dan siaran “1 Night 2 Days” sehingga diberitahu kelak.

### Ulangtahun ke-10
Pada episod 486-488 yang disiarkan pada 5, 12 dan 19 Mac 2017, ahli - ahli telah diberikan tugasan atau misi untuk mencipta runut bunyi (OST) untuk ulangtahun ke-10 rancangan ini. Dengan pertolongan beberapa penyanyi dan komposer, mereka berjaya menyelesaikan misi tersebut dengan menghasilkan 3 buah lagu bertajuk "Remember Each Member", "Day Off", and "Kkanaricano".

## Penyiaran
KBS Drama, KBS Joy selalu menyiarkan ulangan *1 Night 2 Days*. U-KBS HERAT, sebuah DMB, sebuah radio transmission digital, teknologi yang dibangunkan oleh Korea, menyiarkan rancangan ini setiap hari, Isnin hingga Jumaat, pada pukul 8.00 malam hingga 9.00 malam dan mencatatkan rancangan ini sebagai salah satu rancangan "seronok ditonton". KBS World, perkhidmatan penyiaran untuk tayangan antarabangsa disediakan oleh KBS, juga menayangkan episod yang telah diberi sarikata Bahasa Inggeris (kebiasaannya 2-4 minggu selepas siaran asal) bermula pada episod 35 dengan tajuk *2 Days and 1 Night*.

Disebabkan *1 Night 2 Days* telah diterima dengan baik, KBS Joy melancarkan versi wanita *1 Night 2 Days* bertajuk 다녀오겠습니다. Musim pertama disiarkan antara 12 Januari 2009 dan 29 April 2009. Ahli - ahli musim pertama adalah pelawak wanita Kim Sook, Kim E-Z (bekas ahli Baby V.O.X.), Jeong Jung-ah, Bronwyn Mullen (etnik Afrikaaner dan ahli dalam rancangan hiburan *[[Global Talk Show]]*), Polina Lipina (etnik Rusia dan ahli rancangan hiburan *[[Global Talk Show]]*), dan Kim Ji Hye (ahli kumpulan girl group Cats). Musim kedua ditayangkan dari 3 Jun hingga 16 September 2009 dengan dua ahli dari musim pertama iaitu Kim Sook dan Kim E-Z, dan ahli baru, pelakon dan penyanyi Yoo Chae-yeong, pelakon filem Seo Young, pelawak Kwon Jin-young, dan Kang Ye-bin.

## Kandungan

### Permainan Bok-bul-bok
"**Bok Bul Bok Game**" (복불복), yang diterjemahkan kepada "nasib baik atau tidak" atau permainan peluang, adalah kaedah yang digunakan untuk menentukan siapakah yang mesti tidur di luar (di dlaam khemah) serta siapakah yang dapat menikmati makanan (makan tenghari atau makan malam, kebiasaannya sajian istimewa wilayah atau negeri di mana mereka lawati). Siapa yang kalah akan menerima nasib malang (tidur di luar atau berlapar sepanjang waktu makan) dan siapa yang menang akan diberikan hadiah (tidur di dalam bilik atau makanan). Ia adalah berdasarkan keputusan permainan - permainan berunsur bahasa seperti "Kung Kung Ta" (쿵쿵따), permainan dimana seseorang perlu menyebut perkataan yang tidak wujud dalam kosa kata Korea dan orang seterusnya akan menyebut perkataan baru yang juga tidak wujud dalam kosa kata Korea dengan menggunakan suku kata terakhir perkataan yang orang sebelumnya sebut atau permainan berunsur sukan seperti menimbang bola sepak. Tiga ahli pertama yang kalah dalam permainan ini akan diberikan hukuman seperti meminum air garam atau kicap atau memakan makanan yang aneh. Sebagai contoh, "Kkanari Eakjeott" (까나리 액젓) (sos ikan), "Myeolchi Eakjeott" (멸치 액젓) (sos ikan bilis), "Hwang-seo-geo-jeott" (황석어젓), "Buldak-sauce" (불닭 소스), "Wasabi" (고추냉이), "Cuka" (식초), dan lain-lain. Sekiranya mereka dapat mengatasi hukuman ini dengan baik (menelan semua makanan tanpa menunjukkan rasa sakit atau rasa tidak enak), mereka boleh terlepas daripada tidur di luar atau menerima makanan dan hadiah secara automatik, namun situasi ini jarang berlaku. Kim C dan ahli-ahli lain pernah menyatakan, "Sistem Bok Bul Bok adalah tidak adil dan gila" ("복불복 시스템은 완전 공정하지 않으며 미친 것이다") Also, MC Mong juga pernah berslogan di dalam perjalanan di Jeju do, "Bok Bul Bok Forever! As long as it's not me!" ("복불복이여 영원하라, 나만 아니면 돼!") Bok-bul-bok sememangnya signifikan dalam rancangan ini. Ini kerana keputusan permainan tidak dirancang terlebih dahulu pra-produksi. Ia dimainkan secara langsung semasa rakaman. Maka, permainan ini memberi rasa keghairahan kepada penonton kerana ketidak-jangkaan keputusan permainan ini.

**Maraton Bok-bul-bok**

Setiap musim panas rancangan ini akan menyiarkan episod istimewa dengan mengadakan maraton Bok-bul-bok. Pada hentian-hentian sepanjang maraton, permainan Bok-bul-bok akan diletakkan di mana pelari mesti memilih barang yang samada memberi mereka manfaat atau tidak. Antara barang-barang tersebut adalah sos ikan, kopi panas atau sejuk, air, air garam atau barang-barang lain. Dua ahli akan dibatalkan larian mereka dan menaiki trak untuk menjadi pengulas sehingga maraton itu tamat. Untuk maraton yang pertama kali, pemenang adalah Lee Seung-gi. Untuk maraton yang kedua kali, pemenang adalah Kim C yang memakai parka sehingga tamat maraton.

**Pertandingan membaca musim luruh**

Bagi setiap musim luruh pula, rancangan ini akan mengadakan pertandingan membaca. Ahli-ahli akan diberikan satu jam untuk mengulangkaji sebelum pertandingan bermula. Ahli yang kalah akan tidur di luar (kebiasaanya khemah).

### Aturan tidur di dalam, luar & "luar-luar" (Indoor, outdoor and "out-outdoor")
Konsep ini pertama kali dilakukan semasa perjalanan ke Andong, North Gyeongsang apabila ahli-ahli dibahagikan kepada kumpulan YB and OB untuk menentukan lokasi tempat tidur mereka melalui permainan Bok-bul-bok. Pasukan OB telah memenangi permainan ini melalui permainan Jegichagi (제기차기), tetapi pasukan YB mendesak pasukan produksi untuk memberi mereka peluang bermain sekali lagi. Permainan yang sama diulangi, tetapi mereka bermian untuk diri sendiri. Dengan pasukan YB telah memenangi slot untuk tidur di luar, mereka bermain untuk mendapatkan lokasi tidur di dalam. Namun, jika mereka kalah, mereka perlu tidur di luar rumah (dalam beg tidur tanpa khemah). Lee Seung-gi, MC Mong dan Kim Jong-min menerima cabaran tersebut tetapi kalah dan terpaksa tidur di luar tanpa khemah. Kang Ho-dong memutuskan untuk menyahut cabaran permainan tersebut untuk menyelamatkan pasukan YB, tetapi kalah sebanyak dua kali dan terpaksa tidur di luar tanpa khemah juga. Seterusnya, Kim C memutuskan untuk mencuba semula, tetapi kalah juga dan terpaksa tidur di luar dengan khemah. Eun Jiwon dan Lee Soo-geun tidak menyahut cabaran tersebut dan masing-masing tidur di luar dan di dalam. Lokasi tidur ini juga amat signifikan dalam rancangan ini kerana lokasi tidur mereka yang luar biasa & mereka yang terpaksa tidur di luar juga tidak dirancang sebelum rakaman. Lokasi "tidur di luar" adalah berkhemah (seperti moto rancangan ini iaitu rancangan liar dan cuba untuk menggalakkan aktiviti perkhemahan). Namun, lokasi "tidur di luar" adalah amat luar biasa (atas air, atas gunung, atas salji dan pelbagai lokasi lain) dan ia dilakukan pada semua musim (musim panas, luruh, bunga dan sejuk).

### Lagu bangun tidur (Wake-up song)
Lagu bangun tidur selalu dipilih untuk dimainkan di awal pagi sebagai "jam loceng" kepada ahli-ahli untuk bangun pagi dan melakukan misi pagi mereka. Lagu trot, "Please Endure" atau "Baemida" ("It's a Snake") yang dinyanyikan oleh Kim Hye-yeon adalah lagu bangun tidur pertama *1 Night 2 Days*. "Please Endure" adalah lagu tentang ular, di mana lirik dan melodi yang berulang adalah tarikan utama lagu ini. Kemudian, versi remix lagu ini disiarkan pada 10 Februari 2008 sebagai lagu bangun tidur. Pada episod 24 Februari 2008, lagu berjudul "Wake-Up" digunakan. Sejak 23 Mac 2008 lagu-lagu bangun tidur dalam rancangan ini adalah kombinasi lagu-lahu ahli tetap dengan mencampurkan pelbagai bunyi di dalam melodinya. Sebagai contoh, single hit nyanyian MC Mong berjudul "Circus", boleh kedengaran atau lagu "Words I Couldn't Say" ("하지못한말") oleh Lee Seung-gi bercampur dengan teriakan Kang Ho-dong iaitu "Seung-Gi yah". Juga, suara-suara ahli-ahli tetap dan pasukan produksi dimasukkan ke dalam lagu-lagu bangun tidur, tetapi kebanyakannya adalah suara Kang Ho-dong. Kim Hye-yeon melakukan penampilan istimewa pada 31 Ogos 2008 menyanyikan "Please Endure" secara langsung untuk membangunkan ahli-ahli tetap yang telah memeranjatkan mereka. Dalam Musim Ketiga, pasukan produksi membuat misi dengan memilih lagu bangun tidur di mana mereka menyuruh Defconn dan Kim Jong-min melakukan persembahan lagu baru mereka dan meminta ahli-ahli lain untuk menilai dan memilih lagu mana satu yang terbaik untuk dijadikan lagu bangun tidur.

**Misi Bangun Tidur (Wake-up mission)**

Satu misi bangun tidur biasanya dilakukan pada pagi hari kedua semasa perjalanan mereka untuk menentukan tiga ahli yang dapat sarapan dan tiga ahli lagi tidak dapat sarapan. Antara misi-misi (tetapi tidak terhad kepada) adalah mengumpul bendera, mencari objek-objek tertentu, sembunyi-sembunyi dan sebagainya. Ahli-ahli biasanya dikejutkan dengan lagu ular, lagu nyanyian ahli-ahli sendiri atau lagu-lagu remix dengan ahli-ahli menjerit nama masing-masing. Misi bangun tidur mereka untuk episod bersiaran pada 16 November 2009 (the "3rd Severe Winter Camp Training" trip) dibatalkan kerana badai salji.

### Latihan perkhemahan musim panas dan musim sejuk
Setiap musim, rancangan ini akan mengadakan latihan perkhemahan musim panas dan musim sejuk yang "teruk" di mana ahli-ahli tetap terpaksa menahan keadaaan kritikal semasa musim panas dan musim sejuk seperti membina khemah mereka sendiri dan membuat makanan sendiri (tanpa alatan), memandu dengan bumbung terbuka semasa musim sejuk atau memandu van dengan menutup semua tingkap dan tanpa penyaman udara semasa musim panas. Latihan musim sejuk telah diadakan sebanyak tiga kali manakala latihan musim panas telah diadakan sebanyak dua kali. Disebabkan rancangan ini berkonsep "extreme outdoor trip", latihan perkhemahan ini meniru latihan ketenteraan komando untuk membuatkan setiap ahli mampu berdikari dan bertahan hidup di dalam apa saja situasi atau lokasi.

### Perjalanan Gaya Bebas
Kadang-kala, rancangan ini akan mengadakan perjalanan gaya bebas (freestyle trips) di mana seorang ketua akan dipilih mengetuai seluruh ahli tetap dan memutuskan lokasi perjalanan mereka. Pasukan produksi tidak membuat perancangan awal atau menyediakan jadual perjalanan dan logistik. Semuanya dilakukan sendiri oleh ahli-ahli tetap. Pasukan produksi hanya ikut setiap ahli dengan kamera. Ketua yang dipilih selalunya berasa terbeban kerana mereka bertanggungjawab untuk membuatkan perjalanan tersebut seronok, memastikan pasukan produksi mempunyai rakaman yang cukup untuk disiarkan dan menyediakan logistik untuk pasukan produksi kerana pasukan produksi juga tidak membuat perancangan untuk pasukan mereka. Ketua yang pertama untuk perjalanan ini adalah Eun Jiwon. Perjalanan ini dirakam selepas perkahwinan Lee Soo-geun. Eun Jiwon memutuskan lokasi perjalanan di tapak perkhemahan Nanji, berdekatan dengan Han River di Seoul. Walaupun ia memerlukan 5 minit untuk sampai di lokasi tersebut, perjalanan itu mengambil masa sejam untuk mereka. Perjalanan gaya bebas kedua diketuai oleh MC Mong, yang kemudiannya memberi tanggungjawab tersebut kepada Lee Seung-gi kerana terlalu membebankan. Lee Soo-geun dipilih menjadi ketua untuk perjalanan gaya bebas ketiga apabila penerbangan mereka ke Jeju do dibatalkan kerana cuaca buruk.

Untuk episod yang bersiaran pada 24 September 2014 (ep.357-358), ahli-ahli dibahagikan kepada tiga kumpulan, setiap kumpulan dibenarkan untuk melancong dan berjalan sendiri dan belajar tentang daerah Gunsan dan Jeollabuk-do. Mereka dibenarkan untuk menggunakan wang sebebasnya dan mengumpul data mereka sendiri.

### Mencabar pasukan produksi
Pada episod yang bersiaran pada 31 Mei 2009, ahli-ahli tetap mencabar pasukan produksi di mana sekiranya ahli-ahli tetap menang, mereka dapat makan malam dan tidur di dalam dan pasukan produksi akan tidur di luar. Tetap, selepas bermain tiga permainan Bok-bul-bok, termasuk permainan ping pong, badminton, dan bolasepak, ahli-ahli tetap kalah dan pasukan produksi dapat makan malam. Pada episod bersiaran pada 27 September 2009, sekali lagi pasukan produksi dicabar oleh ahli-ahli tetap. Sekiranya pasukan produksi kalah, semua 80 orang ahli dalam pasukan produksi, termasuk pengurus dan penyelaras ahli-ahli tetap akan tidur di luar. Dengan sedikit nasib baik, ahli-ahli tetap berjaya mengalahkan pasukan produksi dengan memenangi dua daripada tiga permainan Bok-bul-bok. Antara permainan yang dimainkan mereka adalah permainan ping pong 3 mata, permainan bola sepak 3 mata, dan jumping rope. Pada masa yang sama, pasukan produksi dan ahli-ahli tetap bersetuju untuk bermain sesama sendiri pada hari pertama salji turun.

Pada episod yang bersiaran pada 20 Julai 2014, ahli-ahli tetap buat pertama kali dalam sejarah musim ketiga rancangan ini, memberontak terhadap pasukan produksi, lari dari pandangan pasukan produksi semasa perjalanan di lebuhraya dan kekal bersembunyi sehingga pasukan produksi bersetuju dengan permintaan ahli-ahli tetap.

### Episod khas penonton
Rancangan ini juga mengadakan episod khas penonton pada Februari 2009, di mana pasukan produksi mengumpul 6 pasukan terdiri daripada penonton bersama-sama ahli-ahli tetap. Beribu permohonan daripada seluruh negara dihantar kepada KBS dan senarai terakhir dipilih sendiri oleh ahli-ahli tetap. Episod ini menjadi sangat popular dan pada Disember 2009, pasukan produksi mengumumkan episod khas penonton kedua akan diadakan pada Februari 2010 dan menyatakan telah menerima lebih 100,000 permohonan. Pada Ogos 2011, mereka telah mengadakan episod khas penonton yang ketiga di mana 100 orang penonton hadir antara umur 1 hingga 100 tahun, dengan tambahan orang tua berumur 102 tahun. Episod khas ini bertujuan untuk menghargai penonton setia rancangan ini yang merupakan rancangan hiburan utama terbitan KBS dan selalu mendapat kadar tontonan tinggi serta popular di negara-negara lain.

## Ahli-ahli dan karakter

### Semasa
**Kim Jong-Min**

Kim Jong-min bermula sebagai ahli asal bersama Kang Ho-Dong, Lee Soo-Geun dan Eun Jiwon. Kim Jong-min terpaksa meninggalkan rancangan ini untuk perkhidmatan khidmat tentera yang merupakan tanggungjawab wajib warganegara Korea Selatan. Beliau masih merakam rancangan ini sehingga detik terakhir (episod 18) sebelum pergi ke khidmat tentera. Beliau kembali ke rancangan ini sebagai ahli ketujuh selepas menghabiskan khidmat tentera pada Disember 2009. Beliau adalah satu-satunya ahli asal yang kekal hingga sekarang. Warna sari kata beliau adalah cyan.

**Cha Tae-hyun**

Cha Tae-Hyun menjadi ahli dari episod pertama musim kedua selepas dicadangkan oleh penonton. Belia dianggap sebagai ketua tidak rasmi kepada ahli-ahli tetap lain pada musim ketiga. Warna sari kata beliau adalah kuning air (beige).

**Kim Joon-Ho**

Kim Joon-Ho adalah salah seorang ahli baru musim ketiga. Warna sari kata beliau adalah jingga (orange).

**Defconn**

Defconn adalah salah seorang daripada empat ahli baru untuk musim ketiga. Beliau menyatakan ia adalah impian menjadi kenyataan tentang menjadi ahli tetap rancangan ini. Warna sari kata beliau adalah kuning.

**Yoon Shi-Yoon**

Yoon Shi-Yoon adalah ahli terbaru di musim ketiga; beliau menyertai rancangan ini sebagai pengganti Kim Joo-Hyuk semasa perjalanan ke-207. Warna sari kata beliau adalah hijau cair (light sea green).

### Bekas Ahli
**Kang Ho-Dong**
Kang Ho-Dong adalah penyampai utama (*MC*) untuk rancangan ini. Beliau telah memenangi dua Anugerah Utama (*Daesangs*) dari KBS Entertainment Awards hasil kerja beliau untuk rancangan ini. Sebelumnya, Ho-Dong menyertai rancangan versi awal *2 Days & 1 Night* iaitu, *Are You Ready*, tetapi dibatalkan kerana kadar tontonan yang rendah. Pada 9 September 2011, beliau meninggalkan rancangan ini dan bersara dari industri hiburan kerana dakwaan mengelak dari membayar cukai, meninggalkan bilangan ahli tetap kepada lima orang. Warna sari kata beliau adalah merah.

**Lee Soo-geun**
Lee Soo-Geun adalah salah seorang ahli asal yang memulakan rancangan hiburan *Are You Ready,* rancangan perintis kepada *2 Days & 1 Night*. Beliau merupakan MC utama pada musim kedua, mengambil alih kedudukan Kang Ho-dong. Pada 24 November 2013, beliau meninggalkan rancangan ini kerana terlibat dengan siasatan kecurigaan perjudian haram atas talian. Warna sari kata beliau adalah kelabu.

**Eun Jiwon**
Eun Jiwon, seperti Kang Ho-Dong dan Lee Soo-Geun, adalah salah seorang ahli asal, yang memulakan rancangan hiburan *Are You Ready* (rancangan perintis kepada *2 Days & 1 Night*) dan hadir pada setiap episod musim pertama. Beliau meninggalkan rancangan ini bersama Lee Seung-Gi pada 26 Februari 2012 dan kemudiannya kembali sebagai artis jemputan pada awal musim ketiga. Warna sari kata beliau adalah jingga.

**Lee Seung-Gi**
Lee Seung-Gi menyertai rancangan ini semasa perjalanan mereka ke Pyeongchang, Gangwondo. Beliau menggantikan Noh Hong-chul yang meninggalkan rancangan ini kerana sebab perubatan. Dalam rancangan ini, beliau diberi gelaran "Heodang" oleh Kim C kerana selalu menjadi "kepala kosong". Beliau bersama Kim C dianggap sebagai yang bijaksana dalam kumpulan (terutama sekali dalam kuiz). Dalam satu undian mengenai rupa paras, Seung-gi mendapat tempat pertama, diikuti oleh Sanggeun. Beliau meninggalkan rancangan ini bersama Eun Jiwon pada 26 Februari 2012. Warna sari kata beliau adalah hijau laut (sea green).

**Uhm Tae-Woong**

Siaran pertama Uhm Tae-Woong adalah pada perjalanan ke-87 ke Yangyang, yang disiarkan pada 6 dan 13 Mac 2011. Sari kata Uhm Tae-woong adalah kuning.

**MC Mong**
MC Mong menyertai rancangan ini pada episod 19-20 sebagai ganti kepada Kim Jong-min yang telah pergi untuk menyertai khidmat tentera. MC Mong adalah penggantian terakhir semasa musim pertama. MC Mong telah direhatkan dan tidak menyertai rakaman pada 17 September 2010 kerana penyiasatan yang telah dilakukan keatas beliau berkaitan dengan khidmat tentera. Penerbit-penerbit rancangan ini telah memutuskan bahawa penglibatan MC Mong akan ditangguhkan sehingga keputusan rasmi undang-undang diumumkan dan ahli-ahli lain akan meneruskan penggambaran seperti biasa. Mengambil kira perasaan dan pandangan penonton, episod yan g bersiaran pada 19 September 2010 akan menyunting MC Mong seminimum mungkin. Perjalanan ini bersiaran untuk satu episod sahaja (kebiasaannya ia mengambil dua episod). Mereka telah menyunting bahagian MC Mong sejak episod 12 September 2010. Kemudian, pada Disember 2010, KBS telah memutuskan yang MC Mong telah dilarang dari menyertai mana-mana siaran terbitan KBS. Sari kata MC Mong adalah perang.

**Kim C**

Kim C menyertai sebagai ahli dalam perjalanan ke-6 (episod 13–14). Beliau adalah ganti kepada Ji Sang-Ryul, yang muncul dalam rancangan Family Outing 2, salah satu segmen Good Sunday terbitan SBS. Kim C tiada semasa perjalanan ke Geochang, South Gyeongsang kerana kematian bapa beliau. Beliau kemudian meninggalkan rancangan ini kerana mahu menumpukan lebih perhatian terhadap bidang muzik. Berdasarkan sumber, beliau pada awalnya mahu menginggalkan rancangan ini selepas penggambaran di Antartika, namun perjalanan tersebut telah dibatalkan yang menyebabkan niat beliau tergendala.  Kim C telah berjumpa dengan penerbit-penerbit enam bulan sebelumnya untuk menyatakan niat beliau. Sebaliknya, ahli-ahli lain hanya menyedari niat Kim C untuk meninggalkan rancangan ini dua hari sebelum penggambaran terakhir Kim C dimana Kim C menelefon ahli-ahli lain kerana tidak mahu mengganggu suasana penggambaran dan hubungan yang telah terjalin. Warna sari kata untuk Kim C adalah hijau limau (lime green).

**Ji Sang-Ryul**

Ji Sang-Ryul adalah ahli pertama yang meninggalkan rancangan ini selepas tujuh episod (tiga klai perjalanan) kerana terikat dengan penggambaran drama *[[Yi San (TV series)|Yi San]]* terbitan MBC . Selepas beliau pergi, Kim Young-Chul dan Shin Ji, ahli Koyote adalah tetamu jemputan istimewa untuk dua episod sebelum Kim C menyertai dalam episod 13. Setahun kemudian, Ji Sang-Ryul muncul sebagai tetamu untuk episod ke-70. Beliau membawa tetamu-tetamu lain dalam episod ini iaitu Sangdon, seekor anjing, anak Sanggeun. Warna sari kata Ji Sang-Ryul adalah hijau dan ungu dalam episod Yesan.

**Noh Hong-Chul**

Pengacara rancangan lawak Noh Hong-Chul meninggalkan rancangan ini selepas 14 episod kerana keletihan dan mahu menumpukan pada rancangan hiburan *[[Infinite Challenge]]* terbitan MBC . Beliau digantikan pada episod seterusnya dengan penyanyi dan pelakon Lee Seung-Gi. Warna sari kata beliau adalah kuning.

**Sanggeun**

Sanggeun, yang telah meraih populariti adalah seekor anjing baka Great Pyrenees yang selalu menemani ahli-ahli dalam setiap perjalanan mereka. Nama sebenar Sanggeun adalah Herbie. Apabila Sanggeun membuat penampilan pertama dalam rancangan ini, beliau dinamakan sebagai "Sanggeun" oleh Ji Sang-Ryul. Sanggeun juga telah membuat penampilan dalam drama *Madame Ahyundong* terbitan MBC. Umum mengetahui bahawa Sanggeun menerima  untuk setiap episod dalam rancangan ini. Dalam episod 16, satu tinjauan diadakan, dimana penonton yang datang untuk rakaman bunyi telah menilai ahli-ahli dengan menampal sticker pada ahli yang paling kacak pada pandangan penonton tersebut. Sanggeun mendapat tempat kedua, di belakang Lee Seung-Gi. Kerana tahap kesihatan Sanggeun yang semakin menurun, Sanggeun tidak hadir untuk tiga episod. Ji Sang-Ryul kemudiannya mengambil Sangdon, anak Sanggeun.

**Kim Seung-Woo**

Beliau adalah salah seorang ahli baru untuk musim kedua dan paling tua dalam musim tersebut. Warna sari kata beliau adalah merah.

**Joo Won**

Joo Won adalah salah seorang ahli baru untuk musim kedua dan yang paling muda. Warna sarikata beliau adalah merah jambu (hot pink).

**Sung Si-Kyung**

Sung Si-Kyung adalah salh seorang ahli baru untuk musim kedua. Warna sari kata beliau adalah hijau laut.

**Yoo Hae-Jin**
Yoo Hae-Jin adalah ahli baru yang menggantikna Kim Seung-Woo pada Mac 2013. Warna sari kata beliau adalah merah.

**Kim Joo-Hyuk**

Kim Joo-Hyuk adalah salah seorang ahli baru untuk musim ketiga. Beliau meninggalkan rancangan ini pada Disember 2015 kerana menerima tawaran-tawaran berlakon dan seterusnya mempunyai jadual yang padat. Namun begitu, beliau masih lagi menampilkan diri untuk beberapa minit selepas keberangkatan beliau. Pada 30 Oktober 2017,  Kim Joo-hyuk meninggal dunia keran terlibat dalam kemalangan jalan raya. Rancangan ini kemudiannya menyiarkan episod istimewa pada 5 November 2017 untuk memberi penghormatan terhadap beliau, walaupun pada masa yang sama, rancangan tersebut terpaksa direhatkan kerana mogok kesatuan buruh oleh pekerja-pekerja KBS. Warna sari kata beliau adalah merah.

**Jung Joon-young**

Jung Joon-young merupakan salah seorang ahli baru dan yang termuda dalam musim ke-3. Beliau merupakan seorang peserta dalam pertandingan nyanyian Superstar K4. Beliau selalunya mengambil gambar-gambar makanan dan lokasi dengan banyak untuk dimuat naik dalam blog beliau. Beliau meninggalkan rancangan ini buat sementara waktu pada Oktober 2016 kerana skandal dengan bekas teman wanita beliau, namun kembali selepas 4 bulan. Pada 11 Mac 2019, di tengah-tengah skandal besar mengenai penggambaran aksi seks tidak konsensual dan penyebaran video-video haram itu (yang disebabkan oleh skandal yang lebih awal yang bermula pada Januari 2019 melibatkan bekas ahli kumpulan Big Bang, Seungri dan kelab malam beliau di Gangnam diberi nama *Burning Sun*), Jung Joon-young telah dikenalpasti sebagai ahli yang aktif dalam satu kumpulan aplikasi bualan yang telah dibocorkan (spekulasi memuncak tentang skandal yang pernah terjadi pada Oktober 2016 melibatkan bekas teman wanita beliau). Satu hari kemudian (12 Mac), pasukan produksi rancangna ini telah membuat keputusan untuk membuang Jung Joon-young selama-lamanya dari barisan ahli tetap, serta KBS mengharamkan beliau dari muncul untuk semua rancangan terbitan syarikat siaran tersebut.

## Pasukan/Bahagian
Pasukan/bahagian selalunya terjadi apabila seluruh ahli dibahagikan kepada dua pasukan dalam permainan *Bok-bul-bok*.

## Lokasi-lokasi yang telah dilawati

### Episod dan Penampilan Tetamu Undangan

## Kadar Tontonan/Penilaian (Ratings)

## Kritikan
Pada hari-hari awal rancangan ini, ia telah dibandingkan dengan rancangan hiburan Family Outing terbitan SBS dalam slot Good Sunday dan khususnya rancangan hiburan Infinite Challenge terbitan MBC kerana Noh Hong-chul terlibat dengan *1 Night 2 Days* dan *Infinite Challenge* (yang disiarkan pada Sabtu dan Ahad). Ketiga-tiga rancangan ini adalah saingan sengit kerana ia disiarkan pada hari dan waktu yang hampir sama.  Namu, konsep ketiga-tiga rancangan ini adalah berbeza sama sekali. Konsep yang dipaparkan dalam *1 Night 2 Days* adalah melancong bersama keluarga dan rakan-rakan, manakala *Infinite Challenge* adalah rancangan hiburan berasaskan cabaran dimana tujuh orang lelaki bersaing antara satu sama lain dalam permainan-permainan mancabar.

Episod yang disiarkan pada 6 Julai 2008 menerima kritikan yang banyak dari penonton kerana babak merokok. Semasa perjalanan ke Baekdusan, satu babak membabitkan MC Mong sedang merokok di dalam bas tidak disunting dan telah disiarkan. Pada tahun 2004, ketiga-ketiga stesen televisyen utama Korea Selatan, KBS, MBC dan SBS, bersetuju untuk menyunting dan tidak menyiarkan adegan atau babak merokok sebelum tengah malam. Pengarah bahagian hiburan telah menyiarkan permohonan maaf rasmi pada 7 Julai kerana tidak menyunting dengan baik sehingga adegan tersebut tersiar dan berjanji kejadian ini tidak akan berulang. Kejadian ini juga telah menyebabkan kegilaan di kalangan peminat MC Mong kerana beliau telah berjanji untuk berhenti merokok di dalam sebuah rancangan lain sebelum tersiarnya episod 6 Julai 2008.

Penonton membantah tentang adegan ganas pada episod 51, yang bersiaran pada 20 Julai 2008. Adegan tersebut adalah gurauan yang dibuat oleh Kang Ho-dong dan Kim C dimana mereka berpura-pura bergaduh untuk menipu penerbit yang baru menyertai pasukan produksi rancangan ini. Pasukan produksi menyatakan bahawa pergaduhan itu adalah tidak sengaja dan ia meninggalkan kenangan terindah kepada mereka.

Pada episod 53, yang bersiaran pada 3 Ogos 2008, penonton menyedari terdapat kesilapan pada kapsyen apabila satu kawasan di Inje, Gangwondo telah salah tajuk. Di atas bantahan penonton, pasukan produksi telah menyiarkan permohonan maaf rasmi di laman sesawang *[[Happy Sunday]]*.

Satu lagi kontroversi terbit apabila pada episod 19 September 2008, yang dirakam semasa perlawanan besbol antara Lotte Giants & Doosan Bears. Salah satu isu adalah pasukan produksi dan ahli-ahli telah menduduki sebahagian besar tempat duduk (50 tempat duduk). Isu lain adalah pasukan produksi tidak membenarkan orang awam yang memegang tiket rasmi untuk pergi ke tempat duduk mereka. Pasukan produksi menjelaskan tindakan tersebut adalah untuk memastikan keselamatan ahli-ahli dan mereka tidak bermaksud untuk menghalang orang awam untuk pergi ke tempat duduk mereka. Pada hari perlawanan tersebut disiarkan, *SBS Sports* menyatakan bahawa pasukan *1 Night 2 Days* membawa suasana positif kepada orang Busan. Sebaliknya, *MBC ESPN* mempunyai komen negatif terhadap pasukan *1 Night 2 Days*.

Kontroversi seterusnya adalah semasa episod yang bersiaran pada 21 September 2008. Adegan-adegan Lee Soo-geun merokok di kampung telah terakam dan disiarkan.

Pada episod yang bersiaran pada 7 Disember 2008, lebih banyak adegan minum arak dan merokok tersiar. Ia dianggap tidak sesuai untuk keluarga menontonnya bersama kanak-kanak.

Lebih banyak kontroversi terbit selepas episod bertarikh 15 Mac 2009 bersiaran. Telah dikatakan Kang Ho-dong telah menyebut kutukan "XX-bitch" dalam salah satu adegan. Tetapi pasukan produksi menafikan yang Kang Ho-dong menyebut perkataan tersebut dan ia adalah bunyi-bunyi bising dalam kereta.

Satu lagi kontroversi apabila pengurus MC Mong Lee Heon-suk, menyebut "육사시미", apabila terdapat perkataan lain yang lebih baik dan mempunyai makna yang sama dalam bahasa Korea.

Dalam episod yang bersiaran pada 4 Oktober 2009, ahli-ahli telah bertemu dengan Yoon Tae-woong yang menjadi ring-boy pada majlis pembukaan 1988 Summer Olympics semasa mereka sednag mendaki gunung. Penonton telah menulis di laman sesawang rancangan ini yang kejadian tersebut telah dirancang terlebih dahulu dan ia bukanlah suatu kebetulan.

Satu lagi kontroversi timbul apabila Lee Seung-gi telah mempromosikan arak yang beliau telah menjadi duta secara tidak langsung apabila beliau sedang memasak resepi ayam menggunakan arak dalm episod bersiaran pada 11 November 2009. Walaupun jenama arak tersebut telah dikaburkan, namun, nama arak tersebut masih jelas kelihatan.

Kontroversi kapsyen kedua berlaku pada episod yang bersiaran pada 15 November 2009. Pasukan produksi telah memohon maaf pada laman sesawang rancangan ini. Untuk tayangan ulangan episod ini, kapsyen yang salah telah dibetulkan.

Pada 9 Mar 2010, pasukan produksi dan semua ahli rancangan ini akan pergi ke Antarctica untuk melawat King Sejong Station. Pandangan penonton bercampu-baur, dengan sebahagian menyatakan ia adalah pengalaman yang menarik dan ada juga yang berpandangan agar mereka jangan pergi. Walau bagaimanapun, pasukan produksi tetap merancang untuk bertolak pada 9 Mar untuk memulakan penggambaran. Sebahagian kecil pasukan produksi telah bertolak pada Februari ke Chile untuk membuat persediaan awal, tetapi mereka tidak mempunyai pilihan dan pulang ke Korea Selatan selepas berada di Chile selama seminggu. Ia adalah kerana taufan salji yang menghalang mereka untuk menaiki penerbangan ke Antartika dari Chile. Pasukan produksi telah membeli kamera HD baru, peralatan pencahayaan dan mikrofon untuk merakam keindahan Antartika dan memberikan resolusi terbaik kepada penonton. Namun, kerana gempa bumi yang berlaku di Chile pada 27 Februari 2010, pasukan produksi terpaksa mencari laluan alternatif ke Antartika. Malangnya, pasukan produksi akhirnya mengumumkan yang perjalanan tersebut dibatalkan.

## Respons media dan sambutan
Pada 27 Disember 2008, di KBS Entertainment Awards 2008, semua ahli hadir di majlis tersebut dan menyampaikan lagu "No Matter What" dendangan Park Sang-chul. Rancangan ini membawa pulang lima anugerah - Pendatang Baru Terbaik (Hiburan), Penulis Rancangan Hiburan Terbaik, Anugerah Populariti, Program Pilihan Penonton dan Anugerah Utama (Daesang). Dalam kategori Anugerah Populariti, tiga daripada empat pencalonan adalah dari rancangan ini iaitu Eun Jiwon, MC Mong, dan Lee Seung-gi, di mana Lee Seung-gi yang memenangi anugerah ini. Program Pilihan Penonton dipilih berdasarkan undian penonton melalui kaji selidik dan SMS. *Happy Sunday* memperoleh undian sebanyak 108.3%, dan mengikuti mereka dari belakang denagn undian sebanyak 40.3% adalah rancangan *[[Happy Together (2001 TV series)|Happy Together]]* (*[[Gag Concert]]* dengan 33.1% undian, *A Chat with Beauties* dengan 12.9% undian dan rancangan *Sang Sang Plus* dengan 5.3% undian).

Musim ketiga rancangan ini menerima respons yang lebih positif. Episod pertama musim ketiga menerima kadar tontonan yang amat tinggi iaitu 14.3% apabila ia mula bersiaran pada Disember 2013. Pada akhir 2014, segmen Happy Sunday (rancangan *1 Night 2 Days* dan *[[The Return of Superman (TV series)|The Return of Superman]]*) mempunyai kadar tontonan sebanyak 17.9%, diikuti oleh segmen Good Sunday terbitan SBS (rancangan *[[K-pop Star 4]]* dan *[[Running Man (TV series)|Running Man]]*) dengan kadar tontonan 12.1% dan segmen Sunday Night terbitan MBC (7.8%) dengan rancangan ''Real Men'' dan *[[Dad! Where Are We Going?|Dad, Where Are You Going?]]* Pada Mar 2015, segmen Happy Sunday terbitan KBS berada di tempat pertama untuk kadar tontonan pada 14.7%, mengalahkan segmen Good Sunday terbitan SBS (rancangan ''Running Man'' dan ''Take Care Of My Dad'') dengan kadar tontonan sebanyak 11.1% dan segmen Sunday Night terbitan MBC (rancangan *[[Animals (TV series)|Animals]]* and *[[Real Men (TV series)|Real Men]]*) dengan kadar tontonan sebanyak 8.4%.

## Single Digital
Satu lagu single digital telah dikeluarkan pada 29 Mar 2010 dan mula kedengaran di episod 135, yang bersiaran pada 28 Mar 2010. Judul lagu adalah "Let's Go Paradise" yang dinyanyikan oleh Gil Hak-mi (peserta dalam rancangan mencari bakat terbitan Mnet, *[[Superstar K1|Superstar K Season 1]]*) dan Han Bora (dari AB Avenue).

## Anugerah

## Lihat
* List of 1 Night 2 Days episodes
* KBS2 *[[Happy Sunday]]*
* 2 Days & 1 Night (Chinese TV series)

## Rujukan

## Pautan Luar
*  
*